224 



idet den overtrækker alle Stenene med sin brune Skorpe. En 

 lignende Lithoderma-Formation findes ifølge Kjellman 1 ) al- 

 mindeligt i andre Dele af Ishavet, i 5 — 15 Favnes Dybde; som 

 karakteristisk for den nævnes foruden Lithoderma nogle opret 

 voxende Alger, deriblandt Laminaria solidungula, Phyllophora 

 interrupta og Chætomorpha Melagonium, medens ingen andre 

 skorpeformede Alger anføres. Denne Formation fører endelig 

 over til 



Lithothamnion-Formationen, i hvilken Lithotham- 

 nion-Arieme ere de dominerende. I Lithoderma-Formationen ere 

 de skorpeformede Lithothamnier ofte lige saa fremtrædende som 

 Lithoderma fatiscens; blive de overvejende i Mængde og komme 

 tillige de oprette , forgrenede Lithothamnion- Arter til , faar Ve- 

 getationen et andet Præg, og der er da ogsaa god Grund til 

 at give den et særligt Navn. I mange Tilfælde indgaa ganske 

 vist ogsaa de forgrenede Lithothamnier i den nys omtalte sub- 

 litorale Floridé-Formation, men hyppigere danne de dog en egen 

 Formation af et karakteristisk Udseende. Efter de foreliggende 

 Oplysninger at dømme synes denne Formation ikke at optræde 

 i den Udstrækning ved Grønlands som ved Norges Kyster; dog 

 skyldes dette Resultat maaske tildels mangelfulde Undersøgelser, 

 idet man dels ofte har anv'endt ufuldkomne Skraberedskaber, 

 dels har savnet det fornødne Kjendskab til Bundforholdene for 

 at kunne opsøge de rette Lokaliteter. Denne Formation fore- 

 kommer fortrinsvis paa gruset eller stenet, forholdsvis flad Bund 

 i 10—20 Favnes Dybde. 



Sædvanlig forekomme flere Lithothamnion- Arter blandede 

 ind mellem hverandre, undertiden endog voxende henover hver- 

 andre. Den hyppigste af de forgrenede er paa Vestkysten vist- 

 nok L. glaciale, der sædvanlig voxer i Selskab med de ovenfor 

 nævnte skorpeformede Arter; endvidere L. flabellatum, fruticu- 

 losum, tophiforme o. fl. Arter. De forgrenede Arter ere alle fra 



l ) F. R. Kjellman, Algenveg. Murm. Meer. p. 66, N. Isn. Algfl p. 20. 



